
ข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๖๑
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบ วันอาทิตย์ที่  9  ธันวาคม  พ.ศ. ๒๕๖๑
วิชา  : ปกิณณกสังคหะ  สมุจจยสังคหะ
๑๐  ข้อ  รวม   ๑๐๐  คะแนน

เวลา  ๔ ชม.

๑. 
ก. คาถาที่แสดงมาติกาทั้ง ๖  และคำปฏิญญานั้น   แสดงว่าอย่างไร ?  ให้แปลมาด้วย ?


ข. ให้จำแนกจิต  ๑๒๑  โดยเวทนา  ๓ ?

๒. ให้แสดงจำนวน  อกุศลเหตุ  กุศลเหตุ  และกริยาเหตุ  โดยพิสดาร  และให้จำแนกเหตุเหล่านั้นมาให้เห็นชัดด้วย ?
๓. 
ก. กิจมี  ๑๔  กิจ  แต่ฐานของกิจเหล่านั้นมีเพียง  ๑๐  ฐาน  ที่เป็นเช่นนี้เพราะเหตุใด ?   

ข. ให้แสดงฐานโดยพิสดารว่ามีจำนวนเท่าใด  ?  คืออะไรบ้าง ?   พร้อมทั้งยกหลักฐานบาลีขึ้นแสดงด้วย
๔. ให้แสดงจิตที่เกิดใน ทวาร และ พ้นจากทวารโดยแน่นอนและไม่แน่นอน ดังต่อไปนี้

ก. จิตที่เกิดในทวารเดียว


ข. จิตที่เกิดในทวาร ๕

ค. จิตที่เกิดในทวาร ๖


ง. จิตที่เกิดพ้นจากทวาร ๖
๕.
ก. ให้แปลคาถาดังต่อไปนี้



ปญฺจวีส  ปริตฺตมฺหิ   
ฉ  จิตฺตานิ  มหคฺคเต



เอกวีสติ  โวหาเร

อฏฺฐฃ  นิพฺพานโคจเร.

ข. อารมณ์ ๖  เมื่อจำแนกโดยประเภทใหญ่แล้วมีกี่ประเภท  คืออะไรบ้าง ?  ให้แสดงองค์ธรรมมาด้วย  
๖.
ก. จงแปล คาถาดังต่อไปนี้


ฉวตฺถุํ
นิสฺสิตา
กาเม

สตฺต
รูเป
จตุพฺพิธา


ติวตฺถุํ
นิสฺสิตารูเป

ธาเตฺวกานิสฺสิตา
มตา. 

ข. วิญญาณธาตุ ๗ คืออะไรบ้าง ? ให้แสดงองค์ธรรมมาด้วย ?

๗.
ก. สมุจจยสังคหะ หมายความว่าอย่างไร ? แบ่งออกเป็นกี่หมวด คืออะไรบ้าง ? 
ให้แสดงมาพร้อมด้วยความหมาย ?
ข. จงแสดงคันถะ ๔ พร้อมทั้งความหมายและองค์ธรรม ?
๘
ก. ให้แปลคาถาที่แสดงองค์ธรรมในมิสสกสังคหะทั้ง ๗  หมวดมาดู ?

ข. จงแสดงถึงการนำมาของอาหารทั้ง ๔  โดยเฉพาะ ๆ ไม่ต้องยกหลักฐานบาลีขึ้นแสดง ?
๙. คำว่า สติปัฏฐาน มีความหมายอย่างไร ? แสดงวจนัตถะว่าอย่างไร? และทำไมสติ ดวงเดียว จึงเป็นสติปัฏฐานทั้ง ๔ ได้
๑๐. จงจำแนก  อริยสัจจะ  ๔  โดยเหตุ  ผล  และโลกียะ  โลกุตตระ  เป็นต้น ?
----------------------------------

กลุ่มงานวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่ ๒ ปีการศึกษา ๒๕๖๑
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันจันทร์ที่ 10 ธันวาคม พ.ศ. ๒๕๖๑
วิชา  : ปกิณณกสังคหะ  สมุจจยสังคหะ
๕ ข้อ  

๒๕ คะแนน  

เวลา  ๑๕  นาที
๑.
ก. ปริจเฉทที่ ๓ เรียกว่า  ปกิณณกสังคหะนั้น  เพราะเหตุใด ?


ข. ให้แปลคาถาดังต่อไปนี้



สุขํ   ทุกฺขมุเปกฺขาติ   
ติวิธา  ตตฺถ  เวทนา



โสมนสฺสํ  โทมนสฺส
มิติ  เภเทน  ปญฺจธา ?

ตอบ
ก. ปริจเฉทที่ ๓  เรียกว่า  ปกิณณกสังคหะนั้น  เพราะเหตุว่า  การแสดงสงเคราะห์จิต  เจตสิก  โดยเรี่ยรายทั่วไป  คือแสดงสงเคราะห์โดยประเภทแห่งเวทนาบ้าง  เหตุบ้าง  กิจบ้าง  ทวารบ้าง  อารมณ์บ้าง  วัตถุบ้าง  เพราะเหตุนี้ปริจเฉทที่ ๓  จึงเรียกว่าปกิณณกสังคหะ ฯ

ข. คาถานี้แปลความว่า  ในเวทนาสังคหะนั้น  ว่าโดยอารัมมณานุภวนลักขณะคือลักษณะแห่งการเสวยอารมณ์แล้ว  มีเวทนา ๓ อย่างคือ  ๑ สุขเวทนา  ๒. ทุกขเวทนา   ๓.อุเบกขาเวทนา  ว่าโดยอินทริยเภท  คือประเภทแห่งอินทรีย์แล้วมีเวทนา ๕  อย่างคือ  ๑ สุขเวทนา  ๒  ทุกขเวทนา  ๓  โสมนัสเวทนา   ๔ โทมนัสเวทนา  ๕ อุเบกขาเวทนา 
๒.   คำว่า กิจ ในกิจจสังคหะ หมายความว่าอย่างไร ? และกิจมีจำนวนเท่าใด ? คืออะไรบ้าง ?และให้บอกความหมายของกิจนั้น ๆ มาด้วย ?

ตอบ
คำว่า กิจ ในคำว่ากิจจสังคหะนี้ หมายความว่า การงานของจิต เจตสิก ชื่อว่า กิจ และกิจมีจำนวน ๑๔ คือ

๑.  ปฏิสนธิกิจ
ทำหน้าที่สืบต่อภพใหม่

๒.  ภวังคกิจ
ทำหน้าที่รักษาภพ

๓.  อาวัชชนกิจ  
ทำหน้าที่พิจารณาอารมณ์ใหม่

๔.  ทัสสนกิจ  
ทำหน้าที่เห็น

๕.  สวนกิจ 
ทำหน้าที่ได้ยิน

๖.  ฆายนกิจ
ทำหน้าที่รู้กลิ่น

๗.  สายนกิจ
ทำหน้าที่รู้รส

๘.  ผุสนกิจ
ทำหน้าที่รู้ถูกต้อง

๙.  สัมปฏิจฉนกิจ   ทำหน้าที่รับอารมณ์

๑๐.  สันตรีรณกิจ   ทำหน้าที่ไต่สวนอารมณ์

๑๑.  โวฏฐัพพนกิจ  ทำหน้าที่ตัดสินอารมณ์

๑๒.  ชวนกิจ  
    ทำหน้าที่เสพอารมณ์

๑๓.  ตทารัมมณกิจ  ทำหน้าที่รับอารมณ์ต่อจากชวนะ

๑๔.  จุติกิจ
     ทำหน้าที่สิ้นจากภพเก่า
๓. 
ก. ให้แสดงความหมายแตกต่างกัน ระหว่างคำว่า อารัมมณะ  กับคำว่า  อาลัมพนะ

ข.นิพพาน  กับ  บัญญัติ  ทั้ง ๒ นี้  พ้นจากกาลทั้ง ๓  เรียกว่า  กาลวิมุตอารมณ์  นั้น  เพราะเหตุใด ?

ตอบ
ก. ความหมายแตกต่างกันระหว่างคำว่า  อารัมมณะ  กับ  อาลัมพนะคือ  

อารัมมณะ  หมายความว่า   ธรรมชาติที่เป็นที่ยินดีของจิต  เจตสิกทั้งหลาย  เสมือนหนึ่งสวนดอกไม้
อันเป็นที่ยินดีของคนทั้งหลาย

อาลัมพนะ  หมายความว่า  ธรรมชาติอันเป็นเครื่องยึดเหนี่ยวของจิต  เจตสิก  ทั้งหลาย เหมือนไม้เท้าหรือเชือก  อันเป็นเครื่องยึดเหนี่ยวของคนชรา  และคนทุพพลภาพ

ข. นิพพาน  และบัญญัติ  ที่เป็นกาลวิมุตอารมณ์นั้นเพราะธรรม ๒ พวกนี้เป็นอสังขตธรรม  ไม่ได้ถูกปรุงแต่งด้วยปัจจัย ๔  ฉะนั้น  การเกิดขึ้นของธรรมทั้ง ๒  พวกนี้จึงไม่มี  เมื่อไม่มีการเกิดขึ้นแล้ว  ก็กล่าวไม่ได้ว่า  นิพพาน  หรือ บัญญัติเหล่านี้เป็นปัจจุบัน  อดีต  อนาคต  จึงเรียกว่า  กาลวิมุตอารมณ์
๔. 
ก. กิเลสมีจำนวนเท่าใด  คืออะไรบ้าง ?  ให้แสดงมาเฉพาะชื่อ

ข. ให้แสดงการนับกิเลสโดยพิสดาร  ๑๕๐๐ มาดู?
ตอบ
ก. กิเลสมีจำนวน ๑๐ คือ 
๑.โลภกิเลส   ๒. โทสกิเลส   ๓. โมหกิเลส  
๔. มานกิเลส   ๕. ทิฏฐิกิเลส
๖. วิจิกิจฉากิเลส   ๗. ถีนกิเลส   ๘. อุทธัจจกิเลส   ๙. อหิริกกิเลส  
๑๐. อโนตตัปปกิเลส

ข. แสดงการนับกิเลส  โดยพิสดาร  ๑๕๐๐  อารมณ์ที่เป็นเหตุให้กิเลส  ๑๐  เกิดขึ้นได้นั้นมี ๑๕๐  คือ  
นามเตปัญญาสะ  คือนามธรรม ๕๓  นิปผันนรูป  ๑๘  ลักขณรูป  ๔  รวม ๗๕  

ในอัชฌัตตสันดาน  คือ  ภายในตัวเรามี ๗๕

ในพหิทธสันดาน คือ  สิ่งที่มีชีวิตและไม่มีชีวิตที่อยู่ภายนอกตัวเรามี  ๗๕  รวม ๑๕๐  อารมณ์  ๑๕๐  
คูณด้วยกิเลส ๑๐  คงเป็นกิเลส ๑๕๐๐
๕. คำว่า ขันธ์ หมายความว่าอย่างไร ? มีเท่าไร ? คืออะไรบ้าง ? ให้แสดงมาพร้อมทั้งความหมายและองค์ธรรม
ตอบ
คำว่า ขันธ์ หมายความว่า เป็นกลุ่ม เป็นกอง มี ๕ คือ

๑.  รูปขันธ์  กองรูป

องค์ธรรมได้แก่
รูป ๒๘

๒.  เวทนาขันธ์ กองเวทนา  
องค์ธรรมได้แก่   เวทนาเจตสิกที่ในจิต ๘๙ หรือ ๑๒๑

๓.  สัญญาขันธ์ กองสัญญา  
องค์ธรรมได้แก่  
สัญญาเจตสิกที่ในจิต ๘๙ หรือ ๑๒๑

๔.  สังขารขันธ์ กองสังขาร          องค์ธรรมได้แก่  
เจตสิก ๕๐ (เว้นเวทนา สัญญา) ที่ในจิต ๘๙ หรือ ๑๒๑ 
                        




ตามสมควร

๕.  วิญญาณขันธ์  กองจิต

องค์ธรรมได้แก่  
จิต ๘๙ หรือ ๑๒๑
----------------------------------

กลุ่มงานวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๖๑
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบ วันอาทิตย์ที่  9  ธันวาคม  พ.ศ. ๒๕๖๑
วิชา  : ปกิณณกสังคหะ  สมุจจยสังคหะ
๑๐  ข้อ  รวม   ๑๐๐  คะแนน

เวลา  ๔ ชม.

๑. 
ก. คาถาที่แสดงมาติกาทั้ง ๖  และคำปฏิญญานั้น   แสดงว่าอย่างไร ?  ให้แปลมาด้วย ?


ข. ให้จำแนกจิต ๑๒๑ โดยเวทนา ๓ ?

ตอบ
ก. คาถาที่แสดงมาติกาทั้ง ๖  และคำปฏิญญานั้นคือ


๑. สมฺปยุตฺตา   ยถาโยคํ

เตปญฺญฃาส  สภาวโต


จิตฺตเจตสิกา   ธมฺมา

เตสนฺทานิ   ยถารหํ


๒. เวทนาเหตุโต  กิจฺจ-

ทฺวาราลมฺพนวตฺถุโต


จิตฺตุปฺปาทวเสเนว  

สงฺคโห   นาม   นียเต

สภาวธรรม  ๕๓  คือ จิตและเจตสิก  ชื่อว่า    นามเตปญฺญาส   ว่าโดยลักษณะของตน ๆ  ประกอบด้วย  
เอกุปฺปาทตา  เป็นต้น   ตามที่ประกอบได้  ดังแสดงแล้วโดยพิสดาร (ในปริจเฉทที่ ๒)

บัดนี้ ข้าพเจ้าจะแสดงปกิณณกสังคหะของจิตและเจตสิก  ว่าด้วยอำนาจแห่งการเกิดขึ้นของจิต  โดยประเภทแห่ง  เวทนา  เหตุ  กิจจ์  ทวาร  อารมณ์   และวัตถุตามสมควร

ข. จำแนกจิต ๑๒๑ โดยเวทนา ๓ คือ

๑.  จิตที่เกิดพร้อมด้วยสุขเวทนามี ๖๓ คือ สุขสหคตกายวิญญาณจิต ๑  โสมนัสสหคตจิต ๖๒

๒. จิตที่เกิดพร้อมด้วยทุกขเวทนามี ๓ คือ ทุกขสหคตกายวิญญาณจิต ๑  โทมนัสสหคตจิต ๒

๓. จิตที่เกิดพร้อมด้วยอุเบกขาเวทนามี ๕๕ คือ อุเบกขาสหคตจิต ๕๕  
๒. ให้แสดงจำนวน  อกุศลเหตุ  กุศลเหตุ  และกริยาเหตุ  โดยพิสดาร  และให้จำแนกเหตุเหล่านั้นมาให้เห็นชัดด้วย ? 
ตอบ
อกุศลเหตุมี ๒๒  คือ  โลภเหตุมี ๘ ที่ในโลภมูลจิต ๘

โทสเหตุมี  ๒  ที่ในโทสมูลจิต ๒

โมหเหตุมี ๑๒  ที่ในอกุศลจิต ๑๒

กุศลเหตุมี ๑๐๗ คือ อโลภเหตุมี ๓๗ ที่ในมหากุศลจิต ๘  มหัคคตกุศลจิต ๙ มรรคจิต ๒๐

อโทสเหตุมี ๓๗  ที่ในมหากุศลจิต ๘ มหัคคตกุศลจิต ๙  มรรคจิต ๒๐

อโมหเหตุมี ๓๓ ที่ในมหากุศลญาณสัมปยุตตจิต ๔ มหัคคตกุศลจิต ๙ มรรคจิต ๒๐

กริยาเหตุมี ๔๗ คือ อโลภเหตุมี ๑๗ ที่ในมหากริยาจิต ๘ มหัคคตกริยาจิต ๙ 

อโทสเหตุมี ๑๗ ที่ในมหากิริยาจิต ๘  มหัคคตกริยาจิต ๙

อโมหเหตุมี ๑๓ ที่ในมหากริยาญาณสัมปยุตตจิต ๔  มหัคคตกริยาจิต ๙
๓. 
ก. กิจมี  ๑๔  กิจ  แต่ฐานของกิจเหล่านั้นมีเพียง  ๑๐  ฐาน  ที่เป็นเช่นนี้เพราะเหตุใด ?   

ข. ให้แสดงฐานโดยพิสดารว่ามีจำนวนเท่าใด  ?  คืออะไรบ้าง ?   พร้อมทั้งยกหลักฐานบาลีขึ้นแสดงด้วย
ตอบ  
ก. กิจมี ๑๔ กิจ แต่ฐานของกิจเหล่านั้นมีเพียง ๑๐ ฐาน  ที่เป็นเช่นนี้เพราะ ทัสสนกิจ  สวนกิจ  ฆายนกิจ  
สายนกิจ  ผุสสนกิจ ทั้ง ๕ นี้ ต้องตั้งอยู่ในระหว่างปัญจทวาราวัชชนจิต กับ สัมปฏิจฉนจิตเท่านั้น ตั้งอยู่ที่อื่นไม่ได้ ฐานนี้เรียกว่า ปัญจวิญญาณฐาน ด้วยเหตุนี้ ฐานจึงมีเพียง ๑๐ ฐาน

ข. ฐานโดยพิสดาร มีจำนวน ๒๕ คือ ปฏิสนธิฐานมี ๑ ภวังคฐานมี ๖ อาวัชชนฐานมี ๒ ปัญจวิญญาณฐานมี ๑ สัมปฏิจฉนฐานมี ๑ สันตีรณฐานมี ๑ โวฏฐัพพนฐานมี ๒ ชวนฐานมี ๖ ตทารัมมณฐานมี ๒ จุติฐานมี ๓ รวมเป็นฐาน ๒๕ ดังมีหลักฐานบาลีแสดงว่า


สนฺธิ  เอกํ  ฉ  ภวงฺคํ


ทฺวาวชฺชนํ  ปญฺจาทฺเยกํ


เทฺว  โว  โช  ฉ  ตทาเทฺวติ

จุตีติ  ปญฺจวีสติ.
๔.
ให้แสดงจิตที่เกิดใน ทวาร และ พ้นจากทวารโดยแน่นอนและไม่แน่นอน ดังต่อไปนี้

ก. จิตที่เกิดในทวารเดียว


ข. จิตที่เกิดในทวาร ๕

ค. จิตที่เกิดในทวาร ๖


ง. จิตที่เกิดพ้นจากทวาร ๖
ตอบ
ก. จิตที่เกิดในทวารเดียว โดยแน่นอนมี ๓๖ หรือ ๖๘ ดวง ได้แก่ ทวิปัญจวิญญาณจิต ๑o อัปปนาชวนจิต ๒๖ หรือ ๕๘ ไม่แน่นอนได้แก่ กามจิต ๔๔ (เว้นทวิปัญจวิญญาณจิต ๑o)

ข. จิตที่เกิดในทวาร ๕ โดยแน่นอน มี ๓ ดวง ได้แก่ มโนธาตุ ๓ ไม่แน่นอนได้แก่ กามจิต ๔๑ (เว้นทวิปัญจ-วิญญาณจิต ๑o มโนธาตุ ๓)

ค. จิตที่เกิดในทวาร ๖ โดยแน่นอน มี ๓๑ ดวง ได้แก่ โสมนัสสันตีรณจิต ๑ มโนทวาราวัชชนจิต ๑ 
กามชวนจิต ๒๙ ไม่แน่นอนมี ๑o ดวง ได้แก่ อุเบกขาสันตีรณจิต ๒ มหาวิปากจิต ๘
ง. จิตที่เกิดพ้นจากทวาร ๖ โดยแน่นอนมี ๙ ดวง ได้แก่ มหัคคตวิปากจิต ๙ ไม่แน่นอน ได้แก่ อุเบกขาสันตีรณจิต ๒ มหาวิปากจิต ๘
๕.
ก. ให้แปลคาถาดังต่อไปนี้



ปญฺจวีส  ปริตฺตมฺหิ   
ฉ  จิตฺตานิ  มหคฺคเต



เอกวีสติ  โวหาเร

อฏฺฐฃ  นิพฺพานโคจเร.

ข. อารมณ์ ๖  เมื่อจำแนกโดยประเภทใหญ่แล้วมีกี่ประเภท  คืออะไรบ้าง ?  ให้แสดงองค์ธรรมมาด้วย  
ตอบ
ก. คาถานี้แปลว่า

จิต ๒๕  ดวงคือ  ทวิปัญจวิญญาณจิต ๑๐  มโนธาตุ ๓  สันตีรณจิต ๓  มหาวิปากจิต ๘  หสิตุปปาทจิต ๑ 
เกิดได้ในอารมณ์ ๖  ที่เป็นกามธรรมอย่างเดียว

จิต ๖ ดวงคือ  วิญญานัญจายตนฌานจิต  ๓  เนวสัญญานาสัญญายตนฌานจิต ๓  เกิดได้ในธรรมารมณ์ที่เป็นมหัคคตะอย่างเดียว

จิต ๒๑ ดวงคือรูปาจวจรจิต ๑๕ (เว้นอภิญญาจิต ๒) อากาสานัญจายตนฌานจิต ๓ อากิญจัญญายตนฌานจิต ๓  
เกิดได้ในธรรมารมณ์ที่เป็นบัญญัติอย่างเดียว

จิต ๘ ดวงคือ โลกุตตรจิต ๘ เกิดได้ในธรรมารมณ์ที่เป็นนิพพานอย่างเดียว

ข. อารมณ์ ๖  เมื่อจำแนกโดยประเภทใหญ่แล้วมี ๔ ประเภทคือ

๑. กามอารมณ์  องค์ธรรมได้แก่  กามจิต ๕๔  เจตสิก ๕๒  รูป ๒๘

๒. มหัคคตอารมณ์  องค์ธรรมได้แก่  มหัคคตจิต ๒๗  เจตสิก ๓๕

๓. โลกุตตรอารมณ์  องค์ธรรมได้แก่  โลกุตตรจิต ๘  เจตสิก ๓๖  นิพพาน

๔. บัญญัติอารมณ์  องค์ธรรมได้แก่  สัททบัญญัติ  อัตถบัญญัติ
๖.
ก. จงแปล คาถาดังต่อไปนี้


ฉวตฺถุํ
นิสฺสิตา
กาเม

สตฺต
รูเป
จตุพฺพิธา


ติวตฺถุํ
นิสฺสิตารูเป

ธาเตฺวกานิสฺสิตา
มตา. 

ข. วิญญาณธาตุ ๗ คืออะไรบ้าง ? ให้แสดงองค์ธรรมมาด้วย ?

ตอบ
ก. คาถานี้แปลว่า นักศึกษาทั้งหลายพึงทราบวิญญาณธาตุ ๗ ที่อาศัยวัตถุรูป ๖ เกิดในกามภูมิ ๑๑ 
พึงทราบ วิญญาณธาตุ ๔ คือ จักขุวิญญาณธาตุ โสตวิญญาณธาตุ มโนธาตุ มโนวิญญาณธาตุ ที่อาศัยวัตถุรูป ๓ คือ 
จักขุวัตถุ โสตวัตถุ หทยวัตถุ เกิดในรูปภูมิ ๑๕ (เว้นอสัญญสัตตภูมิ) 
พึงทราบมโนวิญญาณธาตุ ๑ ที่ไม่ได้อาศัยวัตถุรูป เกิดในอรูปภูมิ ๔


ข. วิญญาณธาตุ ๗ คือ


๑. จักขุวิญญาณธาตุ
องค์ธรรมได้แก่
จักขุวิญญาณจิต ๒


๒. โสตวิญญาณธาตุ
องค์ธรรมได้แก่
โสตวิญญาณจิต ๒


๓. ฆานวิญญาณธาตุ 
องค์ธรรมได้แก่
ฆานวิญญาณจิต ๒


๔. ชิวหาวิญญาณธาตุ
องค์ธรรมได้แก่
ชิวหาวิญญาณจิต ๒


๕. กายวิญญาณธาตุ 
องค์ธรรมได้แก่
กายวิญญาณจิต ๒


๖. มโนธาตุ

องค์ธรรมได้แก่
สัมปฏิจฉนจิต ๒ ปัญจทวาราวัชชนจิต ๑


๗. มโนวิญญาณธาตุ
องค์ธรรมได้แก่จิต ๗๖ หรือ ๑o๘ (เว้นทวิปัญจวิญญาณจิต ๑o มโนธาตุ ๓)
๗.
ก. สมุจจยสังคหะ หมายความว่าอย่างไร ? แบ่งออกเป็นกี่หมวด  คืออะไรบ้าง ? ให้แสดงมาพร้อมด้วยความหมาย
ข. จงแสดงคันถะ ๔ พร้อมทั้งความหมายและองค์ธรรม ?
ตอบ
ก. สมุจจยสังคหะ หมายความว่า ปริจเฉทที่แสดงการรวบรวมปรมัตถธรรมทั้ง ๔ ที่มีสภาพเข้ากันได้ให้อยู่เป็นหมวด ๆ ชื่อว่าสมุจจยสังคหะ

แบ่งออกเป็น ๔ หมวด คือ

๑. อกุศลสังคหะ
การแสดงสงเคราะห์ธรรมที่เป็นฝ่ายอกุศลโดยส่วนเดียว หมวดหนึ่ง

๒. มิสสกสังคหะ
การแสดงสงเคราะห์ธรรมที่เป็นกุศล อกุศล อพยากตะ ทั้ง ๓ ปนกันหมวดหนึ่ง

๓. โพธิปักขิยสังคหะ การแสดงสงเคราะห์ธรรมที่เป็นฝ่ายมรรคญาณ หมวดหนึ่ง

๔.สัพพสังคหะ
การแสดงสงเคราะห์จิต เจตสิก รูป นิพพาน ซึ่งเป็นวัตถุธรรมทั้งหมดรวมกันหมวดหนึ่ง

ข. แสดงคันถะ ๔ พร้อมทั้งความหมายและองค์ธรรม

๑. อภิชฌากายคันถะ  ธรรมชาติที่เกี่ยวคล้องนามกายรูปกายไว้ โดยอาการผูกพันอยู่ในกามคุณอารมณ์องค์ธรรมได้แก่ โลภเจตสิก ที่ในโลภมูลจิต ๘
๒. พยาปาทกายคันถะ ธรรมชาติที่เกี่ยวคล้องนามกายรูปกายไว้ โดยอาการโกรธ องค์ธรรมได้แก่ 
โทสเจตสิก ที่ในโทสมูลจิต ๒
๓. สีลัพพตปรามาสกายคันถะ ธรรมชาติที่เกี่ยวคล้องนามกายรูปกายไว้ โดยอาการยึดถือในปฏิบัติที่ผิด องค์ธรรมได้แก่ ทิฏฐิเจตสิก ที่ในทิฏฐิคตสัมปยุตตจิต ๔
๔. อิทังสัจจาภินิเวสกายคันถะ  ธรรมชาติที่เกี่ยวคล้องนามกาย รูปกายไว้ โดยอาการยึดมั่นในความเห็นผิดของตนว่าถูก ความเห็นของคนอื่นว่าผิด องค์ธรรมได้แก่ทิฏฐิเจตสิก ที่ในทิฏฐิคตสัมปยุตตจิต ๔
๘
ก. ให้แปลคาถาที่แสดงองค์ธรรมในมิสสกสังคหะทั้ง ๗  หมวดมาดู ?

ข. จงแสดงถึงการนำมาของอาหารทั้ง ๔  โดยเฉพาะ ๆ ไม่ต้องยกหลักฐานบาลีขึ้นแสดง ?
ตอบ
ก. แปลคาถาที่แสดงองค์ธรรมในมิสสกสังคหะทั้ง ๗ หมวด ดังนี้คือ

เหตุ 

เมื่อว่าโดยองค์ธรรมปรมัตถ์แล้ว มี ๖

ฌานังคะ
เมื่อว่าโดยองค์ธรรมปรมัตถ์แล้ว มี ๕

มัคคังคะ

เมื่อว่าโดยองค์ธรรมปรมัตถ์แล้วมี  ๙

อินทรีย์

เมื่อว่าโดยองค์ธรรมปรมัตถ์แล้วมี  ๑๖

พละ

เมื่อว่าโดยองค์ธรรมปรมัตถ์แล้วมี ๙

อธิบดี

เมื่อว่าโดยองค์ธรรมปรมัตถ์แล้วมี ๔

อาหาร

เมื่อว่าโดยองค์ธรรมปรมัตถ์แล้วมี ๔  เหมือนกัน

นักศึกษาทั้งหลาย  พึงทราบการแสดงมิสสกสังคหะ  ที่มีกุศลเป็นต้นปะปนกันโดยมี ๗ หมวดดังนี้

ข. การนำมาของอาหารทั้ง ๔  โดยเฉพาะ ๆ นั้นมีดังนี้คือ

๑. กพฬีการาหาร  นำมาซึ่งอาหารชสุทธัฏฐกกลาปให้เกิดในสันดานของสัตว์ทั้งหลาย

๒. ผัสสาหาร   นำมาซึ่งเวทนา  คือการเสวยอารมณ์เป็นสุขบ้าง  เป็นทุกข์บ้าง  เฉย ๆ บ้าง

๓. มโนสัญเจตนาหาร  นำมาซึ่งปฏิสนธิวิญญาณ  คือการเกิดเป็นมนุษย์  เทวดา  พรหม  อบายสัตว์  
และปวัตติวิญญาณ  คือการเห็น  การได้ยินเป็นต้น
๔. วิญญาณาหาร  นำมาซึ่งเจตสิกและกัมมชรูป
๙. คำว่า สติปัฏฐาน มีความหมายอย่างไร ? แสดงวจนัตถะว่าอย่างไร ? และทำไม สติ ดวงเดียว จึงเป็น สติปัฏฐานทั้ง ๔ ได้
ตอบ
คำว่า สติปัฏฐาน หมายความว่า สติที่เป็นประธานในสัมปยุตตธรรมแล้วตั้งมั่นในอารมณ์มีกาย เป็นต้น
ดังมีวจนัตถะแสดงว่า

สติ  เอว ปฏฺฐฃานนฺติ สติปฏฺฐฃานํ

สตินั้นแหละ เป็นประธานในสัมปยุตตธรรม แล้วตั้งมั่นในอารมณ์ มี กาย เป็นต้น ฉะนั้น จึงชื่อว่า 
สติปัฏฐาน

และการที่สติดวงเดียวเป็นสติปัฏฐานทั้ง ๔ ได้นั้น ก็เพราะว่า

๑. อารมณ์อันเป็นที่ตั้งแห่งการกำหนด ก็มี ๔

๒. ลักขณะอันเป็นนิมิตที่ปรากฏขึ้น ก็มี ๔

๓. การประหาณวิปลาสธรรมก็มี ๔

ด้วยเหตุนี้ สติดวงเดียว จึงเป็น สติปัฏฐานทั้ง ๔ ได้
๑๐. จงจำแนก  อริยสัจจะ  ๔  โดยเหตุ  ผล  และโลกียะ  โลกุตตระ  เป็นต้น ?
ตอบ
จำแนกอริยสัจจะ  ๔ โดยเหตุ ผล  และโลกียะ  โลกุตตระ  เป็นต้นนั้น  มีดังนี้


ทุกขสัจจะ  เป็นผล  สมุทยสัจจะ  เป็นเหตุ

นิโรธสัจจะ  เป็นผล   
มรรคสัจจะ เป็นเหตุ

ทุกขสัจจะ  

สมุทยสัจจะ  


นิโรธสัจจะ

มรรคสัจจะ

ทุกขสัจจะ   เป็นสัจจะที่มีความเป็นไปอยู่ในวัฏฏสงสาร  ชื่อว่า  ปวัตติสัจจะ

สมุทยสัจจะ  เป็นสัจจะที่เป็นเหตุให้ทุกขสัจจะเกิดขึ้น   เป็นไปอยู่ในวัฏฏสงสาร   ชื่อว่า  ปวัตติเหตุสัจจะ

นิโรธสัจจะ  เป็นสัจจะที่ถอยอออกจากวัฏฏทุกข์  ชื่อว่า  นิวัตติสัจจะ

มรรคสัจจะ   เป็นสัจจะที่เป็นเหตุให้ถึงความถอยออกจาก  วัฏฏทุกข์  ชื่อ  นิวัตติเหตุสัจจะ
----------------------------------

กลุ่มงานวิชาการ  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ทั้ง  ๒  นี้  เป็นโลกุตตรธรรม  โลกุตตรสัจจะ





ทั้ง ๒  นี้  เป็นโลกียธรรม  โลกียสัจจะ








